

OBEC GEMERČEK

Gemerček č. 64, 980 31 Hodejov

**NÁVRH**

**Všeobecne záväzného nariadenia obce Gemerček**

**č. XXX/2024**

**o nakladaní s komunálnymi odpadmi a s drobnými stavebnými odpadmi na území obce Gemerček**

Návrh predkladá: Ing. Karol Kisantal

Návrh VZN: - vyvesený na úradnej tabuli obce dňa : .............................

- zverejnený na internetovej stránke obce dňa : ..........................

Lehota na predloženie pripomienok k návrhu VZN do (včítane): ...........................

Doručené pripomienky (počet): 0

Vyhodnotenie pripomienok k návrhu VZN uskutočnené dňa ............................

Vyhodnotenie pripomienok k návrhu VZN doručené poslancom dňa ...............

VZN schválené Obecným zastupiteľstvom v Gemerčeku dňa ................ pod č.: .............

VZN vyvesené na úradnej tabuli obce Gemerček dňa : ..........................

VZN zvesené z úradnej tabule obce Gemerček dňa : ..........................

***VZN nadobúda účinnosť dňom 01.01.2025***

úradná pečiatka

s erbom obce

za obec :

Článok 1

Úvodné ustanovenia

Obec Gemerček v súlade s ustanoveniami § 4 ods. 3 písm. c) a § 6 ods. 1 zákona SNR č. 369/1990 Zb. o obecnom zriadení v znení neskorších predpisov, v súlade so zákonom č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov ( ďalej len „ zákon“) tiež v súlade príslušnými ustanovenia zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov a o zmene a doplnení niektorých zákonov (ďalej len „zákon o odpadoch“), vydáva toto

**Všeobecne záväzné nariadenie Obce Gemerček č. /2024 o nakladaní s komunálnymi odpadmi a s drobnými stavebnými odpadmi na území obce Gemerček**

Článok 2

Predmet, účel a pôsobnosť nariadenia

1. Toto všeobecne záväzné nariadenie (ďalej len „VZN“) vymedzuje v zmysle hierarchie odpadového hospodárstva podrobnosti o nakladaní s komunálnymi odpadmi a s drobnými stavebnými odpadmi na území obce Gemerček s cieľom zabezpečiť ochranu životného prostredia a rovnako aj ochranu zdravých životných podmienok obyvateľov obce Gemerček.
2. Toto VZN bližšie upravuje:
3. nakladanie so zmesovým komunálnym odpadom a drobnými stavebnými odpadmi,
4. spôsob zberu a prepravy komunálnych odpadov,
5. nakladanie s biologicky rozložiteľným komunálnym odpadom,
6. nakladanie s biologicky rozložiteľným kuchynským odpadom a reštauračným odpadom od prevádzkovateľa kuchyne,
7. spôsob a podmienky triedeného zberu komunálnych odpadov, najmä zberu:

• elektroodpadov z domácností,

• odpadov z obalov a odpadov z neobalových výrobkov zbieraných spolu s obalmi,

• použitých prenosných batérií a akumulátorov a automobilových batérií a akumulátorov,

• veterinárnych liekov a humánnych liekov nespotrebovaných fyzickými osobami a zdravotníckych pomôcok,

• jedlých olejov a tukov,

• šatstva a textilu,

f) spôsob zberu objemného odpadu a odpadu z domácností s obsahom škodlivých látok,

g) spôsob nahlasovania nezákonne umiestneného odpadu,

h) spôsob zberu drobného stavebného odpadu.

1. VZN sa vydáva s cieľom stanoviť pre obec Gemerček (ďalej len „obec“) vhodný systém nakladania s komunálnymi odpadmi, ktoré vznikli na území obce, pričom územím obce sa rozumie katastrálne územie obce Gemerček.
2. Toto všeobecne záväzné nariadenie sa vzťahuje na celé územie obce.

Článok 3

Nakladanie so zmesovým komunálnym odpadom a drobnými stavebnými odpadmi

1. Zmesový komunálny odpad je nevytriedený komunálny odpad alebo komunálny odpad po vytriedení zložiek komunálneho odpadu.
2. Poplatníci podľa § 77 ods. 2 písm. a), b) a c) zákona č. 582/2004 Z. z. sú povinní zapojiť sa do systému zberu komunálnych odpadov zavedeného obcou.
3. Poplatníci podľa § 77 ods. 2 písm. a), b) a c) zákona č. 582/2004 Z. z. sú povinní komunálny odpad ukladať výlučne na miesto určené obcou.

Článok 4

Systém zberu a prepravy zmesových komunálnych odpadov

1. Obec zavádza na svojom území paušálny zber zmesových komunálnych odpadov pre fyzické osoby – občanov, ktorí majú v obci trvalý pobyt alebo prechodný pobyt alebo ktorí na území obce sú oprávnení užívať alebo užívajú nehnuteľnosť (najmä chatové osady, lazy, bytové domy, osoby nehnuteľnosti bez trvalého alebo prechodného pobytu tejto osoby).
2. Obec určuje pre zhromažďovanie zmesového komunálneho odpadu tieto druhy zberných nádob, ktoré zodpovedajú systému zberu:
* zbernú nádobu o objeme 120 l,
* zbernú nádobu o objeme 240 l,
* zbernú nádobu o objeme 1100 l.
1. Poplatníci (podľa § 77 ods. 2 písm. a), b) a c) zákona č. 582/2004 Z. z) sú povinní mať zbernú nádobu, resp. v priebehu zhromažďovania zmesového komunálneho odpadu v súlade s príslušnými ustanoveniami zákona č. 79/2015 Z. z. o odpadoch na mieste určenom obcou:
2. na súkromných pozemkoch prislúchajúcim k adresným bodom nehnuteľností jednotlivých poplatníkov, mimo verejného miesta na komunikácii, t.j. na mieste nehnuteľnosti dostupné zbernému vozidlu (nie za plotom, bránke, atď.)
3. na stojisko určeného obcou – vedľa cintorína.
4. Obec zabezpečuje zber a prepravu zmesových komunálnych odpadov na zvozových trasách, podľa aktuálneho zvozového kalendára zverejneného na webovom sídle obce Gemerček v záložke „Úradná tabuľa“.
5. Povinnosťou poplatníkov pri realizácii zberu a preprave zmesových komunálnych odpadov je:
	1. vyložiť zbernú nádobu na miesto v blízkosti zvozovej trasy, najneskôr v deň vývozu do 06:00 hod., v prípade, že sa poplatník rozhodne určiť zbernú nádobu na vývoz podľa potreby (napr. podľa stavu naplnenosti zbernej nádoby). V prípade, že zvozová trasa nie je vedená v blízkosti nehnuteľnosti poplatníka (resp. pôvodcu odpadu) priblíži poplatník zbernú nádobu na zmesový komunálny odpad k zvozovej trase.
	2. po realizácii vývozu zmesového komunálneho odpadu je poplatník povinný, hneď ako je to možné, umiestniť zbernú nádobu na vhodné miesto svojej nehnuteľnosti, aby neobmedzoval cestnú premávku.
6. Zberné nádoby pre poplatníkov s paušálnym zberom budú vyprázdňované obcou automaticky, v periodicite podľa platného zvozového kalendára na príslušný kalendárny rok.
7. V prípade, že poplatník (resp. pôvodca odpadu) uloží do zberných nádob na zmesový komunálny odpad nevytriedené zložky separovaného odpadu (napr. papier, plasty, sklo, kovy, viacvrstvové kompozitné materiály,....) tieto zberné nádoby nebudú vyvezené. Vývoz sa uskutoční až po ich vytriedení poplatníkom (resp. pôvodcom odpadu) v nasledujúcom vývoznom termíne podľa platného zvozového kalendára na príslušný kalendárny rok. Rovnaký postup sa uplatní tiež v prípadoch, ak zberná nádoba bude preplnená, alebo ju v technických dôvodov nebude možné vyprázdniť.

Článok 5

Nakladanie s biologicky rozložiteľným komunálnym odpadom

* 1. Poplatníci – občania obce biologicky rozložiteľné odpady kompostujú v kompostéroch na kompostovanie kuchynského alebo záhradného odpadu na základe čestného prehlásenia, ktoré sú uložené na obecnom úrade.
	2. Je zakázané ukladať biologicky rozložiteľný odpad do zberných nádob na zmesový komunálny odpad, ukladať tento odpad na iné miesta ako miesta určené obcou alebo ho spaľovať

Článok 6

Spôsob a podmienky triedeného zberu a prepravy komunálnych odpadov

* + - 1. Obec zabezpečuje zber a prepravu jednotlivých vytriedených zložiek komunálnych odpadov nasledovne:

Zber elektroodpadov z domácností

1. Elektroodpad z domácnosti je možné odovzdať predajcovi v režime spätného odberu na výmennom základe kus za kus, pokiaľ odovzdávaný elektroodpad pochádza z elektrozariadenia rovnakej kategórie a rovnakého funkčného určenia ako predávané elektrozariadenie.
2. Obec vykonáva dvakrát ročne zber elektroodpadu z domácnosti. Harmonogram je každoročne aktualizovaný a zverejňovaný na internetovej stránke obce, na úradnej tabuli, vyhlásením v rozhlase a prostredníctvom mobilnej aplikácie. Elektroodpad preberie oprávnená osoba, s ktorou má uzatvorenú zmluvu na odber elektroodpadu.

Zber odpadu z obalov a odpadu z neobalových výrobkov zbieraných spolu s obalmi

1. Obec má uzatvorenú zmluvu s organizáciou zodpovednosti výrobcov pre odpady z obalov a odpadov z neobalových výrobkov zbieraných spolu s obalmi, ktoré sú súčasťou oddelene zbieraných zložiek komunálnych odpadov.
2. Pôvodca odpadu je povinný vytriedené zložky komunálnych odpadov – papier a lepenka (vlnitá lepenka, hladká lepenka, papier), sklo (bezfarebné sklo, zelené sklo, hnedé sklo), plasty (polyetyléntereftalát, polyetylén, polypropylén, polystyrén, polyvinylchlorid, polyamid), kovy (oceľ, hliník) a viacvrstvové kombinované materiály (kompozity) ukladať:
	* občania (poplatníci) obce do plastových vriec alebo do zberných nádob s farebným označením alebo označením zbieraného druhu odpadu umiestnených na určených miestach.
3. Harmonogram kalendárového zberu triedených zložiek komunálnych odpadov od obyvateľov obce je každoročne aktualizovaný a zverejňovaný na webovom sídle obce.
4. Obec môže vývozný cyklus podľa potreby a intenzity triedenia priebežne upravovať. O zmene budú pôvodcovia odpadu informovaný na webovom sídle obce, príp. cez miestny rozhlas, príp. iným efektívnym spôsobom.

Zber použitých prenosných batérií a akumulátorov a automobilových batérií a akumulátorov

1. Použité prenosné batérie a akumulátory a automobilové batérie a akumulátory je možné odovzdať predajcovi resp. distribútorovi prenosných batérií a akumulátorov na jeho predajných miestach bez ohľadu na ich výrobnú značku.
2. Obec vykonáva zber použitých batérií a akumulátorov a automobilových batérií v čase na základe potreby a dohody so zmluvným partnerom.
3. Použité batérie a akumulátory je zakázané ukladať do iných zberných nádob alebo vedľa nich a na verejné priestranstvá obce.

Zber veterinárnych liekov a humánnych liekov nespotrebovaných fyzickými osobami a zdravotníckych pomôcok

* 1. Nespotrebované lieky a zdravotnícke pomôcky nepatria do zmesového komunálneho odpadu.
	2. Držiteľ veterinárnych liekov a humánnych liekov nespotrebovaných zvieratami alebo fyzickými osobami je povinný odovzdať ich do verejných lekární, ktoré sú povinné ich zhromažďovať.

Zber jedlých olejov a tukov

1. Obec má na svojom území zriadenú zbernú nádobu na zber jedlých olejov a tukov, ktorá je umiestnená na obecnom úrade.
2. Jedlé oleje a tuky musia byť precedené a preliate do suchých a čistých PET fliaš. Fľaše musia byť nepoškodené a správne uzatvorené, aby nedošlo pri manipulácii k ich úniku a poškodeniu životného prostredia.
3. Je zakázané jedlé oleje a tuky z domácností ukladať do zberných nádob na zmesový komunálny odpad, v ich blízkosti, ukladať ich na iné miesta ako na miesta určené obcou ako aj vylievať ich do kanalizácie.

Zber šatstva a textilu

Šatstvo a textílie môžu obyvatelia odovzdávať na mieste určenom obcou v termínoch stanovených v ročnom harmonograme dohodnutom oprávnenou organizáciou, s ktorou má obec uzavretú zmluvu na zber a prepravu komunálnych odpadov. Oddelene sa odovzdáva šatstvo (druh odpadu 20 01 10) a oddelene ostatné textílie (druh odpadu 20 01 11). O mieste a termíne zberu sú obyvatelia v dostatočnom časovom predstihu informovaní spôsobom v obci obvyklým, Šatstvo a textílie musia byť suché, nesmú zapáchať a odovzdajú sa v plastových nepoškodených vreciach, ktoré so obyvatelia zabezpečujú sami.

Článok 8

Nakladanie s objemným odpadom

1. Obec zabezpečuje dvakrát ročne (na jar a jeseň) zber objemných odpadov. Harmonogram zberu je každoročne aktualizovaný a zverejňovaný na internetovej stránke obce, na úradnej tabuli obce.
2. Mimoriadny zber objemového odpadu a odpadu z domácnosti bude vykonaný na základe písomnej objednávky pôvodcu (vlastníka) odpadu, príp. elektronickej objednávky na emailovej adrese obugemercek@post.sk s tým, že pôvodca odpadu všetky vzniknuté náklady uhradí oproti vystavenej faktúre.

Článok 9

Nakladanie s drobným stavebným odpadom

1. Obec zabezpečuje zber drobného stavebného odpadu na základe písomnej objednávky pôvodcu (vlastníka) odpadu, príp. elektronickej objednávky na emailovej adrese obugemercek@post.sk s tým, že pôvodca odpadu všetky vzniknuté náklady uhradí oproti vystavenej faktúre.
2. Zakazuje sa ukladať drobný stavebný odpad vedľa zberných nádob alebo do zberných nádob na pravidelný zvoz zmesového komunálneho odpadu príp. na iné miesta vo verejnom priestranstve.

Článok 7

1. Nezákonne umiestnený odpad na území obce Gemerček môže nahlásiť akákoľvek fyzická osoba alebo právnická osoba Okresnému úradu Rimavská Sobota, odbor starostlivosti o životné prostredie. Nezákonne umiestnený odpad na území obce Gemerček možno nahlásiť aj priamo obci:
* ústne: na sekretariáte Obecného úradu Gemerček
* písomne na adresu: Obec Gemerček č. 64
* telefonicky na číslo telefónu: 0903 037 306
* elektronicky na e-mailovú adresu: obugemercek@post.sk
1. Ohlásenie musí obsahovať presnú identifikáciu nezákonného umiestnenia odpadu – číslo pozemku, označenie vlastníka pozemku a fotodokumentáciu. Ďalej musí obsahovať identifikáciu oznamovateľa – meno, priezvisko adresa, telefónny resp. e-mailový kontakt.
2. Vlastník, správca alebo nájomca nehnuteľnosti po zistení, že na jeho nehnuteľnosti bol nezákonne umiestnený odpad, je povinný bezodkladne oznámiť túto skutočnosť Okresnému úradu Rimavská Sobota, odbor starostlivosti o životné prostredie. V prípade oznámenia o nezákonnom umiestnení odpadu obec neodkladne informuje o tejto skutočnosti Okresný úrad Rimavská Sobota, odbor starostlivosti o životné prostredie, príp štátnu vodnú správu v prípade, že sa jedná o odpad umiestnený vo vodnom toku.
3. Ďalší postup vo veci odstraňovaní nezákonne umiestneného odpadu upravujú príslušné ustanovenia zákona o odpadoch.

Článok 8

Priestupky

1. Priestupku sa dopustí ten, kto:
2. uloží odpad na iné miesto než na miesto určené obcou [§ 13 písm. a) zákona o odpadoch],
3. uloží do zbernej nádoby určenej na triedený zber iný druh odpadu ako ten, pre ktorý je zberná nádoba určená [§ 81 ods. 6 písm. a) zákona o odpadoch],
4. zhodnocuje alebo zneškodňuje odpad v rozpore so zákonom [§ 13 písm. b) zákona o odpadoch],
5. nesplní oznamovaciu povinnosť podľa § 15 ods. 2 zákona o odpadoch,
6. koná v rozpore s § 33 písm. b) zákona o odpadoch,
7. nakladá s odpadovými pneumatikami v rozpore s § 72 zákona o odpadoch,
8. nakladá so stavebnými odpadmi alebo s odpadmi z demolácií v rozpore s § 77 ods. 4 zákona o odpadoch,
9. koná v rozpore s § 81 ods. 6 písm. b) zákona o odpadoch,
10. koná v rozpore s § 81 ods. 9 zákona o odpadoch,
11. koná v rozpore s § 81 ods. 13 zákona o odpadoch,
12. neposkytne obcou požadované údaje podľa § 81 ods. 17 zákona o odpadoch.
13. Priestupky podľa odseku 1 písm. a) až k) prerokuje obec, ktorá môže uložiť pokutu do výšky 1500 eur; výnosy z pokút uložených za priestupky sú príjmom rozpočtu obce.
14. Za porušenie ustanovení tohto VZN možno v blokovom konaní uložiť pokutu do výšky 33 eur [§ 13 ods. 1 a § 46 zákona č. 372/1990 Zb. o priestupkoch].
15. Obec môže uložiť právnickej osobe alebo fyzickej osobe oprávnenej na podnikanie pokutu do výšky 6 638 eur, ak poruší povinnosti vyplývajúce z tohto VZN [§ 27b ods. 1 písm. a) a ods. 2 zákona č. 369/1990 Zb. o obecnom zriadení].
16. Na priestupky a ich prerokovanie sa vzťahujú všeobecné právne predpisy a to § 115 zákona o odpadoch a zákon č. 372/1990 Zb. o priestupkoch v znení neskorších predpisov

Článok 9

Kontrolná činnosť

1. Kontrolnú činnosť nad dodržiavaním ustanovení tohto VZN sú oprávnení vykonávať:
2. Starosta obce a poverení zamestnanci obce,
3. hlavný kontrolór obce,
4. poslanci obecného zastupiteľstva

Článok 10

Záverečné ustanovenia

* 1. Každý je povinný nakladať s odpadmi v súlade s ustanoveniami zákona č. 79/2015 Z.z. o odpadoch a o zmene a doplnení niektorých zákonov a týmto nariadením.
	2. Všetky právnické a fyzické osoby, na ktoré sa vzťahuje toto nariadenie, musia zosúladiť svoju činnosť s týmto nariadením.
	3. Toto všeobecne záväzné nariadenie bolo schválené uznesením prijatým Obecným zastupiteľstvom obce Gemerček zo dňa ..................pod č. .................. a nadobúda účinnosť dňom 01.01.2025.

V Gemerčeku, dňa ............. Ing. Karol Kiantal

 starosta obce